ప్రకాష్ చంద్ సురానా

ప్రకాష్ చంద్ సురానా (1939 – 5 ఫిబ్రవరి 2015) భారతీయ నగల వ్యాపారి, పరోపకారి. ఈయనకు హిందుస్తానీ శాస్త్రీయ సంగీతం అంటే ఎంతో మక్కువ. భారతీయ శాస్త్రీయ సంగీత ప్రచారానికి, సాంప్రదాయ నగల తయారీ పద్ధతులను పునరుద్ధరించడానికి ఈయన చేసిన కృషి ఎన్నదగినది.

 బాల్యం  
సురానా 1939లో రాజస్థాన్ లోని జైపూర్ లో ఒక మార్వాడీ కుటుంబంలో జన్మించారు. తన పూర్వీకుల నగల వ్యాపారాన్ని వారసత్వంగా స్వీకరించి, నగలు చేసే కుందన్ మీనాకారీ కళకు కొత్త జీవం పోశారు.

 వృత్తి జీవితం  
సురానా 1964లో జైపూర్‌లో స్థాపించిన 'శ్రుతి మండల్' అనే సంగీత వేదికకు సహ వ్యవస్థాపకుడిగా, అధ్యక్షుడిగా సేవలందించారు. ఈ సంస్థ ద్వారా హిందుస్తానీ శాస్త్రీయ సంగీతానికి చెందిన జైపూర్ ఘరానా సంప్రదాయాన్ని కాపాడటమే కాకుండా ప్రాచుర్యంలోకి తెచ్చారు. శ్రుతి మండల్ ఆధ్వర్యంలో కుమార్ గంధర్వ, రవి శంకర్, జాకీర్ హుస్సేన్, భీమ్ సేన్ జోషి, హరిప్రసాద్ చౌరాసియా వంటి ప్రముఖ కళాకారుల ప్రదర్శనలు నిర్వహించారు.

 వ్యక్తిగత జీవితం  
ఈయనకు శోభా దేవితో వివాహం జరిగింది. వీరికి చంద్ర, మంజు, ప్రచీర్, ప్రీతి అనే నలుగురు పిల్లలు ఉన్నారు. సురానా 2015 ఫిబ్రవరి 5న తన 75వ ఏట గుండెపోటుతో మరణించారు.

 పురస్కారాలు - గౌరవాలు  కళా రంగంలో చేసిన సేవలకు గుర్తింపుగా భారత ప్రభుత్వం 2016లో ఈయనకు మరణానంతరం దేశ నాలుగవ అత్యున్నత పౌర పురస్కారం పద్మశ్రీని ప్రకటించింది. వ్యాపార రంగంలో ప్రతిభ కనబరిచినందుకు సవాయ్ భవానీ సింగ్ అవార్డును, మహారాణా మేవార్ ఫౌండేషన్ నుండి డాగర్ ఘరానా అవార్డును కూడా అందుకున్నారు.

 ఇవి కూడా చూడండి 

జైపూర్ ఘరానా 
 మూలాలు  

 బయటి లింకులు 

 *భురామల్ రాజ్‌మల్ సురానా



 Category:కళా రంగంలో పద్మశ్రీ గ్రహీతలు Category:1939 జననాలు Category:జైపూర్ సంగీతకారులు Category:హిందుస్తానీ సంగీతకారులు Category:భారతీయ నగల వ్యాపారులు Category:భారతీయ పరోపకారులు Category:జైపూర్ వ్యాపారవేత్తలు Category:2015 మరణాలు